laion/Wikipedia-Exotic huggingface dataset:
Juhan Purga

Juhan Purga VR II/3 (31. mai 1896 Lohu talu, Tarvastu, Viljandimaa – kevad 1949 Tarvastu vald) oli Eesti sõjaväelane (major) ja Saksa sõjaväelane (obersturmbannführer). Ta osales Esimeses maailmasõjas ja Vabadussõjas (sai kaks korda haavata). Rahuajal teenis 1. Jalaväerügemendis pataljoniülemana, 7. Jalaväerügemendis kompaniiülemana, 2. Üksikus Jalaväepataljonis ja 8. Üksikus Jalaväepataljonis, oli korduvalt sõjaringkonnakohtu ajutine liige. 1941. aastal organiseeris Tarvastus Omakaitset, oli Tarvastu jaoskonna politseikomissar. 1944. aastal mobiliseeriti ta Saksa sõjaväkke ja määrati 3. Eesti piirikaitserügemendi I pataljoni ülemaks, ülendati obersturmbannführeriks. Langes metsavennana. Ohvitseride andmekogu Egon Valdaru. "Mustlast leiti metsavenna kaua otsitud säilmed". Sakala, 21. juuni 2016
Otto Uin

Otto Uin (4. märts 1906 Tooma talu, Tänassilma küla, Kavilda vald, Tartumaa – 21. september 1944) oli Eesti sõjaväelane (leitnant). Ta õppis aastal 1931–1939 Tartu Ülikooli õigusteaduskonnas, Korporatsioon Vironia liige. Ta teenis 8. Üksikus Jalaväepataljonis ja Kuperjanovi Üksikus Jalaväepataljonis, 1941. aastal oli metsavend, 1942. aastal Puhja vallavanem. 30. jaanuaril 1944 anti talle Punaarmee langevarjurite vastu võitlemise eest II klassi Sõjateenete rist mõõkadega, mobiliseeriti 6. märtsil 1944, 4. piirikaitserügemendi II pataljoni ülem. Langes Porkuni lahingus, 21. septembril 2007 maeti ümber Vistla sõjaväekalmistule. Ohvitseride andmekogu
Cho Kyuhyun

Cho Kyu-hyun (Hangul: 조규현; hanja: 曺圭賢), ka Kyuhyun, on Lõuna-Korea laulja, näitleja, raadio DJ ja MC. Ta on Super Juniori ja selle alagruppide Super Junior-M ja Super Junior K.R.Y liige. Ta on maknae ehk kõige noorem grupiliige. Varem oli Kyuhyun ka bändis S.M. The Ballad. Ta on üks Super Juniori kolmest põhilauljast ja üks neljast Lõuna-Korea artistist, keda on kujutatud Hiina postmarkidel.[viide?]
Lita Ford

Lita Rossana Ford (sündinud 19. septembril 1958 Londonis) on ameerika heavy metali laulja, kelle hiilgeajad jäävad 1980. aastatesse. Olles 16-aastane, liitus ansambliga "The Runaways". Peale ansambli lagunemist 1979. aastal jätkas soolokarjääriga. "Out for Blood" (1983) "Dancin' on the Edge" (1984) "Lita" (1988) "Stiletto" (1990) "Dangerous Curves" (1991) "The Best of Lita Ford" (1992) "Greatest Hits" (1993) "Black" (1994) "Greatest Hits Live!" (2000) "Kiss Me Deadly" (2001) "Wicked Wonderland" (2009) "Living Like a Runaway" (2012) Lita Ford oli abielus W.A.S.P.i liikmega Chris Holmesiga (1986–1992).
Tõnis Vilbing

Tõnis Vilbing (enne perekonnanime eestistamist Filip, ka Viilip; 3. veebruar 1867 Jälevere, Taevere vald, Viljandimaa – 1955) oli Riigivanema teener. Ta teenis 1886. aastal Vesneri mõisnikku Stryki, 1887–1888 Raadi mõisnikku Lipharti, 1889–1892 krahv York von Wartenburgi Saksa suursaatkonnas Peterburis, 1893–1894 krahv Compo del Allegrot Pariisis, 1895–1896 oli jääger Hiina suursaatkonnas Peterburis, 1897. aastal Peterburi rahvusvahelise panga uksehoidja. Aastail 1898–1916 oli ta Vene keisrikoja teenistuses ja alates 14. maist 1923 Riigivanema teener. Talle anti Eesti Punase Risti II järgu II astme teenetemärk, Rootsi, Soome, Läti, Belgia ja Poola teenetemärgid ning üle 20 tsaariaegse teenetemärgi. https://www.digar.ee/viewer/et/nlib-digar:376282/323522/page/29 "Ajakaja" Leole, nr. 2, 1. veebruar 2017 Teenetemärkide kavalerid (vaadatud 14. juulil 2017) Tõnis Vilbing 70-aastane. Postimees, 05.02.1937
Jaan Akenpärg

Jaan Akenpärg (kuni 10. mai 1935 Jaan Akerberg; 14. (vkj)/26. veebruar 1874 Penuja vald, Halliste kihelkond, Pärnumaa – 1952 Krasnojarski krai, Vene NFSV) oli eesti põllumees. Ta oli aastatel 1894–1897 Kaarli valla sekretär Viljandimaal ja 1897–1901 vabrikuametnik Nižni Novgorodi kubermangus Venemaal. Alates 1901. aastast pidas isatalu. Ta lõpetas 1902. aastal Tartu Eesti Põllumeeste Seltsi korraldatud 6-kuulised põllumajanduskursused ning oli ühe aasta Soome eeskujulikes taludes põllumajanduspraktikal. Oli Penuja vallavolikogu ja Abja põllumeeste konvendi liige. Küüditati 1949. aastal Abja vallast Siberisse. Kaitseliidu Valgeristi III klass T–v. "Penuja põllumehe Jaan Akenpärgi 45-a. seltskonnategevuse juubel". Uus Eesti nr 36, 5. veebruar 1937. Lk 10 Eesti kommunismiohvrid 1940–1991
Jüri Kodres

Jüri Kodres (6. aprill 1896 Imavere vald – 14. september 1942) oli Tallinna ühe suurima kirjutustarvete-, paberi- ja büroomasinate kaupluste Kaubamaja Jüri Kodres ning köitetööstuse Lineerija peaomanik. Jüri Kodres sündis Imavere vallas Viljandimaal taluomaniku pojana. Hariduse sai Paide linnakoolis ja täiendas end iseseisvalt kuni gümnaasiumi seitsmenda klassini. Omandas 19-aastaselt kaheklassilise algkooli õpetaja kutse ning töötas Rannu ja Allika vallas kaks ja pool aastat õpetajana. 21-aastaselt siirdus äriellu, olles algul Võhma majandusühisuse Paia abikaupluse ärijuht ja pärast lühikest aega ETK eksportosakonna asjaajaja, tegutsedes samal ajal ka ajakirjanikuna. 1922. aastast töötas paberikaubanduses, olles 3 aastat T. E. K. Ü. Päevalehe ja hiljem 3 aastat Rahvaülikooli raamatu- ja kirjutusmaterjalide kaupluste ärijuht. 1929. aastal omandas Tallinnas Philipp Schaeferi paberi- ja kirjutusmaterjali kaupluse. 1936. aastal avas Kodres lisaks senisele kauplusele Harju tänav 21 teise kaupluse Viru tänav 8. Endises Karl Lembergi paberi- ja kirjutusmaterjali kaupluse ruumides avati Kaubamaja Jüri Kodres. 1937. aastal oli Kaubamaja Jüri Kodres 16 välisfirma, sh Underwoodi kirjutusmasinate, Triumphatori, Sundstrandi ja Hamanni arvemasinate ja Elliot-Fisheri raamatupidamismasinate maaletooja Eestis. 1932. aastal omandas Jüri Kodres Wilhelm Steinbergi köitekoja ja lineerimise tööstuse Lineerija. Töökoja juurde kuulus ka nahatööde ateljee, mille peakunstnik oli aastail 1937–1940 Adamson-Eric. Suurt rõhku pandi kaubamaja vaateakende dekoreerimisele. Ametis oli palgaline kujundaja, Rakenduskunstnike ühingu RAKÜ liige kunstnik Riho Pallas. Ta oli Kaubandus-Tööstuskoja suur- ja keskkaubanduse sektsiooni liige, Paberi- ning Kirjutustarvetega Kauplejate Ühingu juhatuse liige. 1939. aastal valiti ta Tallinna Kaupmeeste Seltsi esimeheks. Eesti Panga valuutakomitee kaupmeeskonna esindaja ja üleriikliku kaupmeeste kongressi korraldava komitee abiesimees. Lasti maha 14. septembril 1942 Solikamski vangilaagris Permi oblastis.[viide?] "Jüri Kodres 40-aastane". Uus Eesti, nr. 94. 5. aprill 1936. Vaadatud 13.01.2017. "Jüri Kodres avas uue kaupluse Viru tänaval". Uus Eesti, nr. 28. 29. jaanuar 1936. Vaadatud 13.01.2017. "K-m. Jüri Kodres edukas esinemine vaateakende võistlusel". Üleriiklise Kaupmeeste Seltside Keskliidu Teated, nr. 15/16,. 14. august 1937. Vaadatud 13.01.2017.{{netiviide}}: CS1 hooldus: üleliigsed kirjavahemärgid (link) Eesti kunsti ja arhitektuuri biograafiline leksikon, lk.16 "Tallinna Kaupmeeste Seltsi esimeheks Jüri Kodres". Üleriiklise Kaupmeeste Seltside Keskliidu Teated, nr. 8/9. 28. aprill 1939. Vaadatud 13.01.2017.
Fred Krieger

Fred Krieger (sündinud 7. mail 1978) on eesti ettevõtja ja muusik. Fred Krieger on Eesti Fonogrammitootjate Ühingu juhatuse liige ning heli- ja videostuudio Downtown asutaja. Fred on kirjutanud (Traffic, Koit Toome, Elina Born, Victor Crone jt) ja produtseerinud laule. Fred Krieger on 2013. aastal loodud tarkvaraettevõtte Scoro asutaja ja tegevjuht. Fred Kriegeri elukaaslane on Maarja-Liis Ilus. Jaanuaris 2018 sündis neil tütar, detsembris 2019 poeg. Tanel Saarmann, Exceli-kunnid on ajalugu. Eesti idufirmale vaatab vastu lai tööpõld, ärileht.ee 22.12.2015 Palju õnne! Maarja-Liis Ilusal sündis tütar, Anne ja Stiil / Õhtuleht, 19. jaanuar 2018 "Palju õnne! Maarja-Liis Ilus sai teist korda emaks".
Settelõks

Settelõks (inglise sediment trap) on veekogu põhja settiva orgaanilise ja anorgaanilise aine hulga määramise vahend. Settelõkse kasutatakse tavaliselt okeanograafilistes uuringutes, harvem ka järvede jt siseveekogude uurimisel.
Litva

Litva (vene keeles Литва) oli kahe tekiga kuueteistkümnes Rossija-klassi (projekt 785/OL800, II seeria) Venemaa jõereisilaev, mis on ehitatud Národný Podnik Škoda Komárno (Slovenské Lodenice n.p. Komárno) laevatehases Komárnos Tšehhoslovakkias 1955 Volga jõelaevakompaniile. Selle nime all kasutati laeva aastail 1955–1961 Volgal liinil Moskva – Rostov Doni ääres, aastail 1961–2000 Jenisseil NSVLi ja Venemaa lipu all. 1. oktoobril 1957 põrkas Litva Kuibõševi veehoidlal kokku laevaga Kara, ja sai kergeid vigastusi. 2000. aastal kanti laev maha ja müüdi. Uus omanik kasutab Litvad 40 toaga ujuvhotellina Jenisseil Krasnojarskis. Jõereisilaevade loend Litva (1955), registri andmed (vene keeles) Teatmik, Projekt 785 (vene keeles) Projekt 785 (vene keeles) Jõelaev Litva, parohodoff.ru(vene keeles) Гостиница Литва Красноярск(vene keeles) Projekt 785 (vene keeles) Jõelaev Litva (vene keeles)
Andrei Gubin

Andrei Viktorovitš Gubin (Андрей Викторович Губин); kodanikunimega Andrei Valerevitš Klementev (Андрей Валерьевич Клементьев), (sündinud 30. aprillil 1974 Ufas) on vene poplaulja. Tema esimene plaat "Мальчик бродяга" ilmus aastal 1995. Зима-холода Ночь День и ночь Облака Дарю цветы Милая моя далеко Будь со мной Без тебя Девушки как звёзды Мальчик-бродяга Лиза Танцы Солнышко Убегает лето Было, но прошло С тобою рядом Никогда Осень пришла Залатая осень Как же так Дай мне слово
Turkmenistan (jõelaev)

Turkmenistan (vene keeles Туркменистан) oli kahe tekiga üheteistkümnes Rossija-klassi (projekt 785/OL800, II seeria) Venemaa jõereisilaev, mis ehitati Národný Podnik Škoda Komárno (Slovenské Lodenice n.p. Komárno) laevatehases Komárnos Tšehhoslovakkias 1954 Volga jõelaevakompaniile. Selle nime all kasutati laeva mitte ainult Venemaa jõgedel aastail 1954–1986 aastail NSVLi lipu all, vaid ka Ukrainas aastail 1986–1989 Tšornobõli katastroofi tagajärgede likvideerimiseks, kus seda kasutati hotellina. Kapten (seisuga 1962) oli I. A. Sokolov, kes võttis pardale 405 asemel 968 reisijat.[viide?] 1989. aastal Turkmenistan põles, kanti maha ja lammutati samal aastal. Turkmenistan (1954), registri andmed (vene keeles) Teatmik, Projekt 785 (vene keeles) Projekt 785 (vene keeles) Jõelaev Turkmenistan (vene keeles) 1962 (vene keeles) Projekt 785 (vene keeles) Jõelaev Turkmenistan (vene keeles)
Ruki vverh!

Ruki Vverh! (vene keeles Руки вверх!, 'Käed üles!') on Venemaa popansambel. Ansambel sai kuulsaks 1990. aastate lõpupoole. Ansambli Ruki vverh! liikmed on Sergei Žukov (Сергей Жуков) ja Aleksei Potehhin (Алексей Потехин). Hellad Velled tegi ühest ansambli Ruki Vverh! laulust eestikeelse versiooni. "Ай-яй-яй" "Без тормозов" "Без любви" "18 мне уже" "Он тебя целует" "Здравствуй, это я" "Студент" "Наташа" "Атаман" "Дома не сиди" "Прости" "Крошка моя" "Он не любит тебя" "Думала" "Серёжа" "Я не отдам тебя никому" "Так тебе и надо" Ametlik koduleht Mitteametlik koduleht
Geolingvistika

Geolingvistika on keeleteaduse haru, mis tegeleb erinevates geograafilistes piirkondades räägitavate keelte ja dialektide uurimisega. Geolingvistikat nimetatakse vahel ka territoriaalseks lingvistikaks või keelegeograafiaks. keeledemograafia ökolingvistika
Avasäng

Avasäng (inglise open channel, open conduit) on voolusäng, mille korral veepinnale (vabapind) mõjub õhurõhk ning vesi voolab raskusjõu toimel . Nt jõgede, ojade ja kraavide vesi voolab avasängis. Veevoolu avasängis nimetatakse avasängivooluks. TEA entsüklopeedia 3. köide, 2009.
Super Mario

"Super Mario" (jaapani keeles: スーパーマリオ Hepburn: Sūpā Mario) on Jaapani firma Nintendo toodetud ja levitatud platvormer-mängude sari. Sarja peategelaseks on Mario, kelle lõi üks Nintendo mängudisaineritest Shigeru Miyamoto aastal 1981 mängu "Donkey Kong" raames nime all Jumpman. 1983. aasta mängus "Mario Bros." on ta Itaalia-Ameerika päritolu torumehe rollis koos oma venna Luigiga, kuid nimi Super Mario tuleb 1985. aasta mängust "Super Mario Bros.", mis andis tegelasele palju laialdasema kuulsuse. Algusest peale on sarja mängud ilmunud eksklusiivselt vaid Nintendo mängukonsoolidele, nagu ka kõik muud Nintendo enda arendatud mängud. Mario on ilmunud enam kui 200 mängus tema loomisest saati ning "Super Mario" on maailma müüduim mängusari. "Super Mario" sarja kõrval ilmub tegelane Mario ka muudes mängusarjades, näiteks peategelasena sarjades "Mario Kart" ja "Paper Mario" ning kõrvaltegelasena sarjas "Super Smash Bros.". Neis sarjades on kasutatud üldse palju "Super Mario" tegelasi, objekte, teemasid, välisilmet ja mehaanikat. "Super Mario" mängudes juhib mängija Mariot läbi väljamõeldud Mushroom Kingdomi (otsetõlkes 'Seente kuningriigi'), tihti esineb Mario koos oma venna Luigiga. Peaaegu igas mängus on vaenulik Bowser röövinud ära printsess Peachi ning Mario eesmärk on läbida kuningriik, Bowser alistada ja printsess päästa. Miyamoto juhtimisel välditakse sarja sügavamat või keerulisemat taustalugu kirjutamast, et hoida mängude süžeeline pool võimalikult õhuke, kuigi näiteks "Paper Mario" mängusari on teistest rohkem jutustavam. "Super Mario Bros." (Nintendo Entertainment System, 1985) "Super Mario Bros.: The Lost Levels" (Famicom Disc System, 1986) "Super Mario Bros. 2" (Nintendo Entertainment System, 1988) "Super Mario Bros. 3" (Nintendo Entertainment System, 1988) "Super Mario Land" (Game Boy, 1989) "Super Mario World" (Super Nintendo Entertainment System, 1990) "Super Mario Land 2: 6 Golden Coins" (Game Boy, 1992) "Super Mario 64" (Nintendo 64, 1996) "Super Mario Sunshine" (Nintendo Gamecube, 2002) "New Super Mario Bros." (Nintendo DS, 2006) "Super Mario Galaxy" (Wii, 2007) "New Super Mario Bros. Wii" (Wii, 2009) "Super Mario Galaxy 2" (Wii, 2010) "Super Mario 3D Land" (Nintendo 3DS, 2011) "New Super Mario Bros. 2" (Nintendo 3DS, 2012) "New Super Mario Bros. U" (Wii U, 2012) "Super Mario 3D World" (Wii U, 2013) "Super Mario Maker" (Wii U, 2015) "Super Mario Run" (mobiil, 2016) "Super Mario Odyssey" (Nintendo Switch, 2017) "Mario Nintendo's Shining Star". Gamecubicle. Vaadatud 13.02.2016.
4. aastatuhat

Sündmused maailmas • Aastate loend • Aasta päevad ◄ | 3. aastatuhat | 4. aastatuhat     31. sajand | 32. sajand | 33. sajand | 34. sajand | 35. sajand | 36. sajand | 37. sajand | 38. sajand | 39. sajand | 40. sajand 4. aastatuhat pKr ehk 4. aastatuhat m.a.j. Neljas aastatuhat on periood, mis algab 1. jaanuaril 3001 ja lõpeb 31. detsembril 4000.
Lubatud piirsisaldus

Lubatud piirsisaldus ehk künnissisaldus ehk lubatud piirkontsentratsioon (lühendatult LPK) on mingi teguri, aine kontsentratsiooni jne lubatud (tavaliselt seadusega määratud) sisaldus mingis keskkonnas. Lubatud piirsisaldus on hüdroloogias ainesisaldus vees, mille ületamise korral vesi loetakse reostatuks. ...
Jüri Kodres (põllumees)

Jüri Kodres (7. veebruar 1867 Taevere vald, Viljandimaa – 2. august 1943 Suure-Jaani) oli eesti põllumees. Ta oli Põikva-Sarapuumäe talu peremees Särevere vallas Järvamaal, osales seltsides. Kaitseliidu III klassi Valgeristi kavaler. Oli kaitseliidu Järva maleva liige. Põllumees J. Kodres 70-a. Pärnumaa Teataja, 6. veebruar 1937, nr 16, lk 7.
Kriitiline sügavus

Kriitiline sügavus (inglise critical depth) on kriitilise voolu sügavus. Keskkonnasõnaraamat 2004 [1] (vaadatud 02.02.2012)
Marutei Tsurunen

Marutei Tsurunen (jaapani keeles ツルネン マルテイ või 弦念 丸呈 Tsurunen Marutei; sünninimi Martti Turunen; sündinud 30. aprillil 1940 Jaakonvaaras Pielisjärvi vallas) on Jaapani Soome päritolu poliitik. Ta oli Jaapani parlamendi (Kokkai) ülemkoja (Sangiin) esimene Euroopa päritolu liige. Parlamendis esindas Tsurunen aastatel 2002–2013 Demokraatlikku parteid. Martti Turunen läks Jaapanisse 1967. aastal misjonärina. 1974. aastal lahutas ta oma esimesest naisest ning abiellus jaapanlanna Sachikoga, et ta saaks jääda Jaapanisse elama. Turunen sai Jaapani kodakondsuse 1979. aastal ja muutis ühtlasi oma nime jaapanipäraseks vastavalt seadusele. 2002. aastal sai ta asendusliikmena Jaapani parlamendi ülemkoja liikmeks. 2007. aastal valiti ta parlamenti tagasi. Marutei Tsuruneni koduleht http://www.dpj.or.jp/english/member/?detail_71=1 Marutei Tsuruneni blogi
Barranquilla

Barranquilla on sadamalinn ja vald Colombia põhjarannikul, Atlántico departemangu halduskeskus. 2015. aastal oli seal 1 218 475 elanikku. Linnas on väga kuum ja niiske kliima. Linnas on sündinud poplaulja Shakira.  Barranquilla – pildid, videod ja helifailid Wikimedia Commonsis
Terra Australis

Terra Australis ehk Terra Australis Ignota ehk Terra Australis Incognita (ladina keeles "tundmatu maa lõunas") oli oletatav manner, mida kujutati Euroopa kaartidel 15.-18. sajandil.
Paul Teutul seenior

Paul John Teutul (sündinud 1. mail 1949 Yonkersis New Yorgi osariigis) on ettevõtja ja mootorrattafanaatik. Ra on ettevõtte Orange County Choppers kaasasutaja ja omanik, mootorrataste tootja ja Discovery Channeli tõsielusarja "American Chopper" peaosaline. Saates osalevad ka ta pojad Paul Teutul juunior ja Michael. Ta kasvas üles Pearl Riveris New Yorgi osariigis. Ta on rääkinud, et minevikus kuritarvitas ta alkoholi ja narkootikume. Ta olevat seetõttu enamiku oma laste lapsepõlvest "maha maganud". Kuigi ta ei olnud Vietnami sõjas ajal regulaararmees, teenis ta vabatahtlikuna Merchant Marine'is. Ta asutas ettevõtte Orange County Ironworks, mida juhib praegu ta poeg Daniel. Ta alustas mootorrataste tootmist hobi korras pärast seda, kui oli näinud originaalseid mootorrattaid tänaval ja filmides. 1999 ta lahkus ja asutas koos poeg Pauliga Orange County Choppersi ja hakkas mootorrattaid müügiks tootma. Tänu osalemisele "American Choppersis" on ta saanud telestaariks ja osalenud mitmes vestlussaates, filmis, seriaalis, muusikavideos ja mujal. "American Choppersis" on ta loonud endast mulje kui kõvast ärimehest ja mehest, kel on lühike kannatus. 2011. aastal sai avalikuks, et ta on aastate jooksul kasutanud illegaalseid steroide. Tal on pojad Paul juunior, Michael, Daniel ja tütar Cristin. Nende emast on ta lahutatud ja abiellunud uue naisega 2007. aastal. Poeg Paul juunior lahkus 2009. aastal pärast kestvaid tülisid isaga Orange County Choppersist ja asutas oma ettevõtte Paul Jr. Designs. "Arhiivikoopia". Originaali arhiivikoopia seisuga 26. november 2005. Vaadatud 3. veebruaril 2012.{{netiviide}}: CS1 hooldus: arhiivikoopia kasutusel pealkirjana (link) http://www.timesunion.com/default/article/Choppers-founder-on-steroids-list-999453.php Ametlik koduleht
Manuel Cardoso

Manuel Cardoso (ristitud 11. detsembril 1566 – 24. november 1650) oli Portugali helilooja ja organist. Koos Duarte Lobo ja João IV-ga esindas ta Portugali polüfoonia kuldaega. Ei ole teada, et Cardoso oleks suguluses samanimelise vanema kaasaegse helilooja Manuel Cardosoga, kes avaldas 1575. aastal Leirias ladinakeelse muusikaraamatu. Cardoso tööd põhinevad Palestrina polüfoonial ning on kirjutatud täpses ja rafineeritud stiilis, mis eirab barokkmuusika arengut mujal Euroopas. Tema stiilil on palju ühist Tomás Luis de Victoria omaga. Säilinud on kolm Cardoso missaraamatut; paljud ta tööd põhinevad kuningas João IV või Palestrina kirjutatud motettidel. Cardoso teoseid trükiti ohtralt, sageli aitas neid rahastada João IV. Paljud ta tööd, eriti keerukad polükoraalsed kompositsioonid, hävisid siiski Lissaboni maavärinas ja tulekahjus 1755. aastal. Frei Manuel Cardoso, Requiem. The Tallis Scholars, Peter Phillips. Gimell CDGIM 021 Gustave Reese, Music in the Renaissance. New York, W.W. Norton & Co., 1954. ISBN 0-393-09530-4 Robert Stevenson. "Cardoso, Manuel", The New Grove Dictionary of Music and Musicians, ed. Stanley Sadie (London: Macmillan, 1980), iii, 777 Manuel Cardoso muusika, Choral Public Domain Library (ChoralWiki) Manuel Cardoso muusika, International Music Score Library Project
Paint (programm)

Paint (varem Paintbrush for Windows) on lihtne graafikaprogramm, mis on kaasnenud kõigi seniste operatsioonisüsteemi Microsoft Windows versioonidega. Tihti esitatakse selle nime kujul MS Paint või Microsoft Paint. Programm avab ja salvestab faile mitmes vormingus: Windows bitmap (24-bitine, 256 värviga, 16 värviga ja monokroomne, kõik laiendiga .bmp), JPEG, GIF (animatsiooni ja läbipaistvuseta, ehkki Windows 98 versioon, Windows 95 uuendus ja Windows NT4 versioon toetasid läbipaistvust), PNG (ilma alfakanalita) ja TIFF (ilma mitme lehekülje toeta). Programm võib töötada värvi- või mustvalges režiimis, kuid mitte halliskaalas. Lihtsuse tõttu sai Paintist kiiresti üks Windowsi varaste versioonide kasutatumaid rakendusi, mis tutvustas paljudele esimest korda arvutigraafikat. Siiani tuuakse Painti tihti näiteks Windowsi vana töölaua kasutajasõbralikkusest. Painti esimene versioon oli kaasas Windows 1.0-ga ning see oli litsentseeritud versioon ZSoft Corporationi programmist PC Paintbrush.
Julius

Julius (ladina Iulius) oli Rooma suguvõsanimi, mille tuntuim kandja oli Rooma diktaator Gaius Julius Caesar. Nimi Julius on etümoloogiliselt arvatavasti seotud jumal Jupiteri (ladina Iuppiter) nimega, tähendades "Jupiteri last". Vergilius seostas seda Aenease poja Ascaniuse ehk Iulusega (kelle algne nimi olevat olnud Ilus, tuletatud Trooja teisest nimest Ilion), sidudes nii Juliuste suguvõsa muistse Trooja kangelasega. Julius võib tähendada ka: Julius on eesnimi Julius on perekonnanimi: Anthony Julius (sündinud 1956), Briti jurist ja teadlane George Julius (1873–1947), Austraalia leiutaja ja insener Leigh Julius (sündinud 1985), Lõuna-Aafrika sprinter Julius (Braunschweig-Wolfenbüttel) Julius (Schleswig-Holstein-Sonderburg-Glücksburg), (1824–1903), Schleswig-Holstein-Sonderburg-Glücksburgi prints Julius (raamat), Angela Johnsoni raamat, illustrated by Dav Pilkey Julius (koomiks), koomiksiversioon William Shakespeare'i näidendist "Julius Caesar" "Julius" (laul), ansambli Phish albumil "Hoist" Julius Hibbert, tegelane multifilmis "Simpsonid" Julius Baer Group, Šveitsi pank Julius (New York), kõrts New Yorgis Greenwich Village'is Julius (platvorm), tarkvaraplatvorm meditsiiniliseks visualisatsiooniks Julius (tarkvara), avatud lähtekoodiga Linuxi kõnetuvastusprogramm Julius (šimpans), Norra šimpans Onu Julius, Astrid Lindgreni raamatute tegelane Julius Caesar (täpsustus) Juliusz Słowacki, Poola romantiline luuletaja Jukka Nevelainen, Soome trummar, kelle hüüdnimi on Julius Paavst Julius (täpsustus) Vergilius, Aeneis 1.267–268
Teispoolsus (filmisari)

"Teispoolsus" (inglise keeles "Underworld") on Ameerika Ühendriikide fantaasia- ja õudusfilmide seeria. Linateosed räägivad aristokraatlike vampiiride ja barbarlike Lycan libahuntide vahelisest vastasseisudest. Peaosades vampiiritar Selene (Kate Beckinsale) ja pool-libahunt Michael (Scott Speedman). 2003. aastal linastunud filmile "Teispoolsus" on tänaseks tehtud kolm jätkuosa. "Teispoolsus" ("Underworld". IMDb: ). Stsenarist Danny McBride ja lavastaja Len Wiseman. Ameerika Ühendriikides linastus film 19. septembril 2003. Scott Speedmanile anti 2004. aastal Michael Corvini rolli eest autasu Cinescape Genre Face of the Future Award (Academy of Science Fiction, Fantasy & Horror Films, USA) "Teispoolsus: Evolutsioon" ("Underworld: Evolution", ka "Underworld 2". IMDb: ). Stsenarist Danny McBride ja lavastaja Len Wiseman. Ameerika Ühendriikides linastus film 20. jaanuaril 2006, Eestis 17. veebruaril 2006. "Teispoolsus: Libahuntide mäss" ("Underworld: Rise of the Lycans", ka "Underworld 3". IMDb: ). Stsenarist Danny McBride ja lavastaja Patrick Tatopoulos. Ameerika Ühendriikides linastus film 23. jaanuaril 2009, Eestis 6. veebruaril 2009. "Teispoolsus: Ärkamine" ("Underworld: Awakening", ka "Underworld 4". IMDb: ). Stsenarist J. Michael Straczynski ja lavastaja Måns Mårlind ning Björn Stein. Ameerika Ühendriikides ja Eestis linastus film 20. jaanuaril 2012. Len Wiseman. Filmisarja üks autoreid ja kahe esimese osa lavastaja Kate Beckinsale (Selene) Scott Speedman (Michael Corvin) Bill Nighy (Viktor) Michael Sheen (Lucian) Rhona Mitra (Sonja) Derek Jacobi (Alexander Corvinus) Sophia Myles (Erika) Teispoolsus: Evolutsioon/Underworld: Evolution (2006). Filmiveeb Teispoolsus: Libahuntide mäss/Underworld: Rise of the Lycans (2009). Filmiveeb Teispoolsus: Ärkamine/Underworld: Awakening (2012). Filmiveeb Teispoolsus andmekogus IMDb (inglise) Teispoolsus: Evolutsioon andmekogus IMDb (inglise) Teispoolsus: Libahuntide mäss andmekogus IMDb (inglise) Teispoolsus: Ärkamine andmekogus IMDb (inglise) Underworld War. Filmisarja erinevate osade võrdlus tabelid. Box Office Mojo.